dh-unibe/image-text_koenigsfelden-charters-post-1500 huggingface dataset:
Wir, Elczb̄t, von gottes gnaden hˀczoginne ze Lothringen, vergehen und tuͦn kunt ✳ allen den, die disen ✳
brief ✳ sehent oder hoͤrent lesen, ✳ das wir den erberen, geistlichen froͧwen ✳ und unsern lieben, ✳ ✳ der epthissinen
und ✳ ✳ dem convente ze Chungesfelt, Sant Claren ordens, in Costentzer bystuͦm gelegen, ✳ gegeben habent ✳ sibentzig march silbers, ✳ die si hant bekert ✳ un̄ bewent in ir nutz un̄ fromen dez closters un̄ dez conventes ze
Chùngesfelt, ✳ und des guͦtes uns zuͦ einer under legung, ✳ so hant si uns geordenot ✳ und gegeben ✳ die meygerhoͤfe ze Husen, die jerglich geltent drissig stuk, ✳ mit der bescheidenheit, ✳ daz si eweclich unser jarzit da vō
began sont ✳ uf den tag, ✳ als got ùber uns gebùtet, ✳ also daz du swest₎, dû der jarzit phliget, ✳ daz gelt innemen sol ✳ und sol des selben tages geben den swestren zwei phunt zuͦ dem male, ✳ und sol oͧch teilen ✳ vier ✳
phunt under die swestr, an je dˀ swest₎ iren teil besunder in die hant, ✳ und dˀ custrin drizig schilling, ✳ daz si da
von habe zweinzig kertzen in der masse, ✳ als zuͦ unsers lieben herrē un̄ vatters, chuͦnng Alb̄r, seligen, jarzit. ✳ man sol oͧch
geben den bruͦdnˀ ✳ in dem cōvente ein phunt ✳ und ein phunt under si teilen, je dem bruͦdˀ sinē teil besundˀ. ✳ man sol ✳
oͧch bachen fùnf mût kˀnen, ✳ die man des selben tages teilen sol gemeinen armen lûten. ✳ wir wellen oͧch, daz die
bruͦdˀ ein sel messe singen un̄ ein vigily ✳ und je der brûder besundˀ ein selmesse spreche. ✳ die froͧwē sûllent
oͧch ein selmesse singen ✳ und ein vigily ✳ un̄ je dù swest₎ besundˀ ein vigilyͤ un̄ ein placebo ✳ un̄ hundert
pat₎ nost₎ und hundˀt ave Maria sprechen. ✳ ich, dû epthissin, und aller der convente gemeinlich vergehen
und binden uns stet ze haben und ze volle fuͤrend ✳ alles, das da vor verschriben ist, ✳ mit unserr gehorsami und gewissent. ✳ und ze einem offen urchûnde, ✳ so hencke ich, dû epthissenne, min ingesigel ✳ un̄
dez conventes ingesigel zuͦ unserr hˀczlieben froͧwen ✳ und muͦter, ✳ der hˀczoginne ze Lothringen, ingesigel an disen brief, ✳ der geben ist ze Chûngesfelt, an sant Uͦlrichs tag, ✳ in dem jare, ✳ da man
zalte von Christes gebùrte drûzehenhundert jar, ✳ dar nach in dem vierzigosten jare. ✳
vxviij ✳
Königsf. 186
dˀ meigˀ hof ze Husz₎
Staatsarchiv
AARGAU
Husen j
die meygerhof dàselbs
vō der hertzogin von Lùthring₎
jarzitt ✳
✳ K ✳
✳ D ✳ 53 ✳
ùber der hˀtzogin vō Lutringen selgeret₎ ✳
Kgsf. 186